หลังจากที่เคยรีวิวไป ทั้งสาขาที่ 1 และสาขาที่ 3 แล้ว วันนี้ถึงคิวรีวิวสาขาที่ 2 บ้าง จะได้ครบๆ (...มั๊ง) ต้องบอกเลยว่าผมในบรรดา 3 สาขา ผมใช้บริการข้าวต้มบางปะกงสาขา 2 บ่อยที่สุดครับ ผมว่าผมกินมาแทบทุกเมนู แทบจะผูกปิ่นโตกันไว้เลยทีเดียว แฮ่ๆๆ

พิกัดร้านตั้งอยู่ริมถนนพระยาสัจจา (เมืองใหม่) อยู่ใกล้ๆกับศึกษาภัณฑ์ ที่จอดสะดวกสบายหน้าร้านก็ได้ หลังร้านก็ได้ มีเด็กรับรถคอยบริการ เปิดขายตั้งแต่ 17.30-3.00 น. เมนูส่วนใหญ่เป็นพวกกับข้าวทั่วไปกินกับข้าวต้มกุ๊ย

ผมคงไม่สาธยายรายเมนูมาก เพราะถ้าให้ไล่เรียงคงจะเยอะ จะพูดถึงเมนูเด่นๆที่ควรจะสั่งมากินล่ะกัน

@ซุปเปอร์ขาไก่ อร่อยมากกกก ไม่มีใครเหมือนเพราะเป็นสูตรลับประจำร้านที่ผ่านการตุ๋นเป็นเวลานานหลายชั่วโมง รสชาติแซ่บ จัดจ้าน ถึงใจ เนื้อขาไก่ข้อไก่เปื่อยนิ่ม เอาลิ้นดุ่นๆก็หลุด 555 (ลูกค้าเลือกระดับเผ็ดได้)

@เป็ดพะโล้ อันนี้ก็ต้มเข้มข้นเครื่องพะโล้ เป็ดชิ้นหนา เนื้อแน่น รสออกเค็มๆ จิ้มน้ำจิ้มเปรี้ยวๆตัดรสซะหน่อย โป๊ะข้าวสวยร้อนๆ เหอๆ ฟินนนน...

@หมึกผัดไข่เค็ม หมึกสดชิ้นใหญ่ รสกลมกล่อม รสเค็มๆมันๆจากไข่แดงที่นำลงไปผัดรวมกันครับ หร่อยๆ

@ไส้ตันทอดกระเทียม เข้มข้น เนื้อกรุบกรอบ หอมกระเทียมพริกไทย

@ต้มยำทะเล จิ๊ดจ๊าด 3รส ใส่ปลา กุ้ง หมึก ชิ้นโตๆ แนะนำแบบน้ำข้นดีฟ่าน้ำใสนะ 

@ปูผัดผงกระหรี่ อันนี้เขาคัดเนื้อๆมาให้แล้ว เวลากินจะไม่เสียอารมณ์ติดนั้นติดนี่ เคี้ยวยาวๆสบายใจได้ รสชาติก็อร่อยครับ

@ยำปูเย็น ฟิตแช่แข็งเย็นๆไม่คาว สดแน่นอน เครื่องยำจัดเต็ม แซ่บๆ เหมาะสำหรับเป็นกับแกล้ม กินเล่นก็ดีครับ

@พวกผักผัก ผมชอบผัดหน่อไม้ฝรั่งผัดกุ้ง กับคะน้าหมูกรอบ 
@พวกตุ๋นๆในหม้อซึ้ง ผมชอบไก่ตุ๋นมะนาวดอง

สรุป ทั้งหมด 3 สาขาในอ.เมือง โดยรวมๆผมชอบสาขา 2 มากกว่า 1และ3 ครับ รสชาติอยู่ในเกณฑ์ที่ดี บริการรวดเร็ว การจัดการเป็นระบบ สะอาด แม่ค้าเป็นกันเอง (และเสียงดังตามสไตล์ 555) เมื่อนับข้อดีได้หลายข้อ..จึงจัดไป 4 ดาวครับ อิๆ